Ռազակ Աբալորա

**Ռազակ Աբալորա** (, ), գանացի ֆուտբոլիստ, ղազախական «Ժենիս» ակումբի դարպասապահ։ Խաղացել է Գանայի ազգային հավաքականում։

## Կարիերա
### Կարիերայի սկիզբ
Եղել է հոլանդական «Ֆեյենորդ» ակումբի գանական բաժանմունքի սան։ 2016 թվականի մրցաշրջանում եղել է ակումբի հիմնական դարպասապահ՝ անցկացնելով 24 խաղ։ 2017 թվականի հուլիսին տեղափոխվել է տանզանական «Ազամ» ակումբ, որտեղ դարձել է հիմնական խաղացող, և նրանց հետ նվաճել է նաև Տանզանիայի գավաթը։ Նա ակումբի կազմում անցկացրել է 100 խաղ Տանզանիայի առաջնությունում։

### «Ասանտե Կոտոկո»
2020 թվականի հոկտեմբերին ֆուտբոլիստը ազատ գործակալի կարգավիճակով տեղափոխվել է գանական «Ասանտե Կոտոկո» ակումբ՝ կնքելով եռամյա պայմանագիր։ Նորամուտն ակումբի կազմում նշել է 2020 թվականի դեկտեմբերի 20-ին՝ «Դրիմսի» դեմ խաղում։ Նա նաև ակումբի կազմում խաղացել է CAF Չեմպիոնների լիգայում և CAF Կոնֆեդերացիայի գավաթում՝ Գանայի առաջնությունում զբաղեցնելով երկրորդ տեղը։ Ակումբի կազմում անցկացրած մեկուկես մրցաշրջանի ընթացքում խաղացել է 36 խաղ բոլոր մրցաշարերում՝ 18-ում անառիկ պահելով դարպասը։

### «Շերիֆ»
2022 թվականի հունվարին ֆուտբոլիստը տեղափոխվել է մոլդովական «Շերիֆ» ակումբ, որի հետ կնքել է եռամյա պայմանագիր։ Նորամուտն ակումբի կազմում նշել է 2022 թվականի մարտի 19-ին՝ Սֆինտուլ Գեորգեի դեմ խաղում։ Նա և ակումբը նվաճել են Մոլդովայի առաջնությունը։ 2022 թվականի մայիսի 21-ին Մոլդովայի գավաթի եզրափակչում հաղթել է «Սֆինտուլ Գեորգեին»՝ այդպիսով նվաճելով տիտղոսը։ Իր մեկնարկային մրցաշրջանում ֆուտբոլիստը բոլոր մրցաշարերում անցկացրել է 6 խաղ, որոնցից 4-ում բաց չի թողել ոչ մի գոլ։

2022 թվականի հուլիսին խաղացողը ակումբի հետ մեկնել է ՈՒԵՖԱ-ի Չեմպիոնների լիգայի որակավորման փուլ։ Նա իր առաջին խաղը եվրոպական մրցաշարում անցկացրել է 2022 թվականի հուլիսի 6-ին՝ բոսնիական «Զրինսկի» ակումբի դեմ խաղում։ Նա և ակումբը հասել են երրորդ որակավորման փուլ, որտեղ 4-0 հաշվով պարտվել են չեխական «Վիկտորիա Պլզենին»։ Նա մրցաշրջանի առաջին կեսն անցկացրել է պահեստայինների նստարանին՝ բաց թողնելով նաև ակումբի հայտացուցակը ՈՒԵՖԱ-ի Եվրոպա լիգայի և ՈՒԵՖԱ-ի Կոնֆերենցիայի լիգայի խաղերի համար։ Մրցաշրջանի առաջին խաղը անցկացրել է 2023 թվականի մարտի 4-ին՝ Մոլդովայի գավաթի խաղարկությունում, «Դաչիա Բույուչանիի» դեմ խաղում։ Սուպերլիգայի առաջին խաղը անցկացրել է 2023 թվականի մարտի 13-ին՝ «Բալթի» ակումբի դեմ խաղում։ Ֆուտբոլիստը մրցաշրջանի երկրորդ կեսն անցկացրել է որպես ակումբի մեկնարկային դարպասապահ։ Նա և ակումբը հաղթել են Մոլդովայի Սուպերլիգայում։ Նա նաև ակումբի հետ նվաճել է Մոլդովայի գավաթը՝ 2023 թվականի մայիսի 28-ին եզրափակչում հետխաղյա 11 մետրանոց հարվածաշարում հաղթելով «Բալթի» ակումբին, սակայն մնացել է պահեստայինների նստարանին։ Այս մրցաշրջանում ֆուտբոլիստը բոլոր մրցաշարերում անցկացրած 17 խաղերում 12 անգամ անառիկ է պահել դարպասը։ Նա նոր մրցաշրջանը սկսել է պահեստայինների նստարանին։ Այս մրցաշրջանում ակումբի կազմում առաջին խաղը անցկացրել է 2023 թվականի սեպտեմբերի 24-ին՝ Քիշնևի «Զիմբրու» ակումբի դեմ խաղում։ Սակայն հետագայում հեռացվել է ակումբի հայտացուցակից։

### «Պետրոկուբ»
2024 թվականի հունվարին ֆուտբոլիստը տեղափոխվել է մոլդովական «Պետրոկուբ» ակումբ։

## Միջազգային կարիերա
2019 թվականին ֆուտբոլիստը հրավիրվել է Գանայի ազգային հավաքական։ Նորամուտը ազգային հավաքականի կազմում  նշել է 2020 թվականի հոկտեմբերի 12-ին՝ Քաթարի դեմ ընկերական խաղում։

## Նվաճումներ
**«Ազամ»**

* Տանզանիայի գավաթի գավաթակիր՝ 2018/19
* KESAFA ակումբային գավաթի գավաթակիր՝ 2018
* Մապինդուզիի գավաթի գավաթակիր (2)՝ 2018, 2019

**«Շերիֆ»**

* Մոլդովայի չեմպիոն (2)՝ 2021/22, 2022/23
* Մոլդովայի գավաթակիր (2)՝ 2021/22, 2022/23

## Ծանոթագրություններ

Կատեգորիա:Գանայի հավաքականի ֆուտբոլիստներ
Կատեգորիա:Գանացի ֆուտբոլիստներ
Կատեգորիա:Շերիֆի ֆուտբոլիստներ
Կատեգորիա:Տղամարդկանց ֆուտբոլի դարպասապահներ